Паважаныя грамадзяне! Вельмі просім вас адмовіцца ад віртуальных кантактаў з нібыта роднымі людзьмі і сябрамі, калі за гэтымі кантактамі стаіць меркантыльны інтарэс – перакіньце грошы, сфатаграфуйце сваю банкаўскую пластыкавую картку і накіруйце мне здымкі, паведаміце нумары гэтай карткі. Калі такая просьба ўзнікла, то гутарку працягвайце па тэлефоне, каб расставіць кропкі над “і”. Рознага кшталту махляры навучыліся ўзломваць акаўнты ў сацыяльных сетках, рассылаюць сотні падобных пісьмаў, большасць спроб падмануць заканчваюцца беспаспяхова, тым не менш, даверлівыя людзі трапляюць у гэтыя сілкі.